CELEX: C2004/179/05
Language: el
Date: 2004-07-10 00:00:00
Title: Υπόθεση C-187/04: Προσφυγή της Επιτροπής των Ευρωπαϊκών Κοινοτήτων κατά Ιταλικής Δημοκρατίας, που ασκήθηκε στις 22 Απριλίου 2004

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/3
            
         Προσφυγή της Επιτροπής των Ευρωπαϊκών Κοινοτήτων κατά Ιταλικής Δημοκρατίας, που ασκήθηκε στις 22 Απριλίου 2004
   (Υπόθεση C-187/04)
   (2004/C 179/05)
   Η Επιτροπή των Ευρωπαϊκών Κοινοτήτων, εκπροσωπούμενη από τους K. Wiedner και G. Bambara, άσκησε ενώπιον του Δικαστηρίου των Ευρωπαϊκών Κοινοτήτων στις 22 Απριλίου 2004 προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, επειδή ο φορέας ANAS S.p.A. ανέθεσε την παραχώρηση της κατασκευής και διαχείρισης του αυτοκινητοδρόμου της Valtrompia στη Società per l'autostrada Brescia-Verona-Vicenza-Padova p.a., μέσω απευθείας αναθέσεως με σύμβαση την οποία συνήψαν στις 7 Δεκεμβρίου 1999 χωρίς να έχει προηγηθεί δημοσίευση προκηρύξεως διαγωνισμού, ενώ δεν συνέτρεχαν οι προς τούτο προϋποθέσεις, παρέβη τις υποχρεώσεις που υπέχει από την οδηγία 93/37/ΕΟΚ (1) του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων έργων, και ειδικότερα τα άρθρα της 3 παράγραφος 1 και 11, παράγραφοι 3, 6 και 7·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Κατά την Επιτροπή, η ανάθεση του έργου κατασκευής και διαχείρισης του αυτοκινητοδρόμου της Valtrompia στην οποία προέβη η ANAS S.p.A., χωρίς προηγούμενη δημοσίευση προκηρύξεως διαγωνισμού, δεν συνάδει με όσα ορίζει η οδηγία 93/37/ΕΟΚ και ειδικότερα τα άρθρα της 3 παράγραφος 1 και 11, παράγραφοι 3, 6 και 7.
   Το άρθρο 3 της οδηγίας προβλέπει την εφαρμογή ορισμένων κανόνων δημοσιότητας σε κοινοτικό επίπεδο, στην περίπτωση κατά την οποία οι αναθέτουσες αρχές συνάπτουν σύμβαση παραχώρησης δημοσίων έργων, εφόσον η αξία της σύμβασης αυτής υπερβαίνει τα 5 εκατομμύρια ευρώ. Ειδικότερα, κατά το άρθρο 11 παράγραφος 3 της οδηγίας, οι αναθέτουσες αρχές που προτίθενται να προσφύγουν στη διαδικασία της παραχώρησης δημοσίων έργων υποχρεούνται να γνωστοποιούν την πρόθεσή τους αυτή με σχετική προκήρυξη, την οποία αποστέλλουν, σύμφωνα με την Υπηρεσία Επισήμων Εκδόσεων των Ευρωπαϊκών Κοινοτήτων.
   Δεδομένου ότι η σύμβαση κατασκευής και διαχείρισης του αυτοκινητοδρόμου της Valtrompia ανέρχεται σε 640 εκατομμύρια ευρώ, αυτή έπρεπε οπωσδήποτε να δημοσιευθεί στην Επίσημη Εφημερίδα των Ευρωπαϊκών Κοινοτήτων.
   
      (1)  ΕΕ L 199 της 9.8.1993, σ. 54.